Ieri, la sediul Ministerului Dezvoltării, Lucrărilor Publice și Administrației, Luminița Temea, primarul localității Horgești, a semnat contractul de finanțare pentru demolarea și construirea podului peste Răcătău.
Valoarea investiției pentru acest proiect este estimată la 4 milioane de lei, din care 3,6 milioane de lei vor fi asigurați de Guvernul României prin Programul Național de Investiții "Anghel Saligny". Acest pas semnificativ va contribui la îmbunătățirea infrastructurii locale și la creșterea calității vieții pentru locuitorii din zonă.
Pe lângă construcția podului, un alt proiect major care va fi realizat la Horgești este înființarea unui sistem de apă, stație de epurare și rețea de canalizare. Contractul de finanțare în valoare de 33 de milioane de lei pentru această investiție va fi semnat în curând, iar fondurile vor fi asigurate tot prin același program guvernamental.
Aceste investiții sunt vitale pentru comunitatea din Horgești și vor aduce beneficii semnificative locuitorilor.